Nerses Jeritsian

Nerses Jeritsian (født 23. februar 1971 i Jerevan) er en armensk økonom, som siden desember 2010 har vært visesentralbanksjef i Armenias sentralbank. Han har tidligere vært handelsminister (2007–08) og finansminister (2008–10).Central Banking - Yeritsyan rejoins Armenian central bank in reshuffle (23.12.2010), besøkt 6. desember 2011. 

Han har utdanning innen makroøkonomi ved Yerevan State Institute of National Economy, ved Fakultet for nasjonaløkonomiplanlegging fra 1988 til 1993. I 1995 tok han sin doktorgrad (Ph.D).

Jeritsian begynte første gang i sentralbanken i 1994, som sentralbanksjefens assistent. I 1995 overtok han som leder for avdelingen for pengepolitikk, og fra 1996 til 2001 jobbet han som styremedlem. Han forlot sentralbanken i 2001, og jobbet for Det internasjonale pengefondet (IMF) fram til 2003. Der var han rådgiver for direktøren i den nederlandske avdelingen. Han returnerte til sentralbanken i 2003. Først var han rådgiver for sentralbanksjefen, og fra 2005 overtok han som seniorrådgiver og fungerende leder for sentralbankens Financial Monitoring Centre.

I juni 2007 ble han utnevnt til Minister for handel og økonomisk utvikling, og i april 2008 ble han Finansminister. Stillingen som Finansminister hadde han fram til desember 2010, da president Serzj Sargsian gjorde en del omrokeringen i den politiske ledelsen i landet. Nerses Jeritsian ble utpekt som ny visesentralbanksjef, samtidig som den sittende visesentralbanksjefen, Vatsje Gabrieljan overtok som Finansminister. 

 Bibliografi 
 2003 – Textbook on Modern Banking in Armenia (medforfatter)

 Referanser 

 Eksterne lenker 
 CBA - Nerses Yeritsyan

Kategori:Sentralbanksjefer
Kategori:Finansministre
Kategori:Armenere
Kategori:Armenske økonomer
Kategori:Fødsler i 1971
Kategori:Personer fra Jerevan